**Azərbaycan Avtomobil Yolları Dövlət Agentliyi tərəfindən**

**2020-ci il ərzində yerinə yetirilmiş işlər**

2020-ci il sentyabrın 27-də Azərbaycan xalqı Ali Baş Komandan İlham Əliyevin rəhbərliyi ilə haqq mübarizəsinə qalxdı, Mübariz ordumuz tərəfindən 44 gün davam edən və Dağlıq Qarabağ da daxil olmaqla işğal altındakı ərazilərimizin qaytarılması ilə nəticələnən Vətən Müharibəsi tariximizin ən parlaq səhifəsinə, Azərbaycan xalqının iftixar və qürur mənbəyinə çevrildi.  
Ermənistanın 30 il ərzində yaratdığı ordu sadəcə 44 gün tab gətirdi və beləliklə, dünya ictimaiyyətində Ermənistan ordusu haqda yaranan yenilməzlik mifi puç oldu.

Azərbaycan hərb tarixinə yenilik kimi düşən strategiya tətbiq edərək ən müasir silahlardan istifadə etməklə, habelə minimal itkilər verərək qısa müddət ərzində düşmənin bütün hərbi texnikasını məhv etdi, canlı qüvvəsinə ciddi zərbə vurdu.

Azərbaycan Ordusunun yüksək peşəkarlıqla apardığı işğaldan azadetmə əməliyyatı dünya üzrə müharibələrin aparılması doktrinasında ciddi dəyişikliklərə səbəb oldu.

Yüksək dağlıq şəraitdə həyata keçirilən və noyabr ayının 8-də başa çatan **Şuşa**nın azad edilməsi əməliyyatı Azərbaycanın hərb tarixinin ən parlaq səhifəsidir.

Azərbaycan xalqı öz liderinin – müzəffər Ali Baş Komandan İlham Əliyevin ətrafında sıx birləşərək bütün dünyaya öz gücünü, mətinliyini, mübarizliyini nümayiş etdirdi.

**Müzəffər Ali Baş Komandan İlham Əliyev:*”*** *İndi isə bizim üçün yeni dövr başlayır - quruculuq dövrü. Mənfur düşmən işğal edilmiş bütün torpaqları yerlə-yeksan edib. Bu məlumat artıq hər kəsdə var, videogörüntülər var. Azad edilmiş ərazilərə mənim səfərlərim bunu göstərir. Bütün binalar, bütün tarixi abidələr, məscidlər, qəbirlər, məzarlıqlar mənfur düşmən tərəfindən dağıdılıb. Biz onların hamısını bərpa edəcəyik. Artıq bərpa işləri başlanmışdır.”*

Müharibə davam etdiyi bir zamanda, dövlət başçısı Tərtər rayonunun Suqovuşan qəsəbəsi və Talış kəndi işgaldan azad edilən kimi AZərbaycan Avtomobil Yolları Dövlət Agentliyinə uzunluğu 29 km olan Tərtər-Çaylı-Suqovuşan-Talış avtomobil yolunun bərpası tapşırığını verdi.

Bu tapşırıq “48 və 18 № - li Yol İistismarı” MMC tərəfindən dekabr ayının 20-də asfalt-beton örtüyünün alt qatı səviyyəsində yerinə yetirildi. 9 metr enində asfalt-beton örtüyü olan, ümumi eni isə 12 m olan çox gözəl bir avtomobil yolu tikildi.

Ali Baş Komandan İlham Əliyevin tapşırığına uyğun olaraq, Tərtər-Çaylı-Suqovuşan-Talış avtomobil yolunun, Goranboy rayonunun Tap Qaraqoyunlu və Naftalan rayonunun Qaraqaşlı sanatoriyasından keçməklə Naftalan şəhərinədək davam etdirilməsi, beləliklə Tərtər rayonu ilə Goranboy və Naftalan rayonları arasında alternativ bir yeni avtomobil yolu bağlantısı yaradılması işləri də uğurla davam etdirilir.

Dövlət başçısının 2-ci olduqca vacib tapşırığı Azərbaycanın tacı, abidələr şəhəri, mədəniyyət mərkəzi Şuşaya Füzuli rayonu ərazisindən yeni I texniki dərəcəli avtomobil yolunun çəkilməsi tapşırığı oldu və Azərbaycan Respublikasının Prezidenti, Silahlı Qüvvələrin Müzəffər Ali Baş Komandanı İlham Əliyev və birinci xanım Mehriban Əliyeva 2020-ci il noyabr ayınınn 16-da işğaldan azad edilmiş Füzuli və Cəbrayıl rayonlarında, o cümlədən Füzuli və Cəbrayıl şəhərlərində olarkən Füzuli rayonundan Şuşa şəhərinə yeni yolun tikintisinə hazırlıq işləri ilə tanış olmuşdur.

Yeni avtomobil yolunun inşası “7 № -li Magistral Yol İistismarı” MMC, “16 № -li Xüsusi Təyinatlı Yol İistismarı” MMC, “AzVİRT” MMC və Türkiyənin 2 şikəti – “Kolin İnşaat” Sanayi Turizm ve Ticaret A.Ş və Özgun Yapi Senaye ve Ticaret AŞ şirkətləri tərəfindən aparılır.

İşğaldan azad edilmiş ərazilərdə AADA-nin mülkiyyətində olan 2661 km uzunluğunda avtomobil yolu və 90 ədəd körpü də var.

Uzun illər baxımsız vəziyyətdə olan bu avtomobil yolları və körpülərin hamısı yaxın illərdə dövlətimiz tərəfindən tərtib edilən sosial-iqtisadi inkişaf proqramlarına uyğun olaraq yenidən tikiləcək və bərpa olunacaqdır.

Azərbaycan Avtomobil Yolları Dövlət Agentliyi tərəfindən **2020-ci il** ərzində **1385.3 km** uzunluğunda avtomobil yolları, prospekt və küçələr tikilmiş, yenidən qurulmuş və təmir olunub:

* Respublika əhəmiyyətli - **254.6** **km;**
* Yerli əhəmiyyətli -  **767.2 km;**
* Bakı şəhər yolları -  **342.1 km**
* Sumqayıt şəhəri - **21.4 km**

Azərbaycan Respublikası Prezidentinin daimi diqqət və qayğısının nəticəsidir ki, İsveçrənin “Ümumdünya İqtisadi Forum” ("World Economic Forum") Beynəlxalq Təşkilatının avtomobil yollarının vəziyyətinə dair hesabatına ("Quality of roads") əsasən, Azərbaycan MDB məkanında ən yüksək nəticə göstərib - 1-ci yer. Asiya qitəsində 10-cu, ümumilikdə, 141 ölkə arasında isə dünyada 24-27-cü yerlərdə qərarlaşmışıq.

**2020-ci il** ərzində bütün maliyyə mənbələri hesabına respublikamızın ümumi istifadədə olan avtomobil yollarında və Bakı şəhərində **20** yeni körpü tikilmiş, **3** körpü təmir edilmiş, **2** avtomobil tuneli tikilmiş, **1** yeni metal dəmiryolu yol ötürücüsü və **9** piyada keçidi tikilərək əhalinin istifadəsinə verilib.

Azərbaycan Respublikasının Prezidenti tərəfindən 2019-cu il 30 dekabr tarixli 1752 №-li və 02 iyul 2020-ci il tarixli 2138 №-li Sərəncamları ilə təsdiq edilmiş, 2020-ci ilin dövlət büdcəsində dövlət əsaslı vəsait qoyuluşundan Azərbaycan Avtomobil Yolları Dövlət Agentliyinə ayrılmış vəsait hesabına **29 kəndlərarası** avtomobil yolları layihəsinin**,** **2 körpünün və** Bakı şəhərinin 12 rayonunda **qəsəbədaxili** avtomobil yollarının yenidən qurulması və əsaslı təmiri işləri davam etdirilib.

Bu layihələrdən **27** avtomobil yolu və **2** körpünün tikintisi və yenidən qurulması layihəsi başa çatdırılıb.

Bundan əlavə “Avtomobil Yolları” Məqsədli Büdcə Fondu vəsaiti hesabına uzunluğu **12.3 km** olan respublika əhəmiyyətli, uzunluğu **50.9 km** olan **k**əndlərarası avtomobil yolu layihəsi, habelə uzunluğu  **84.7 km** olan Bakı şəhər yollarının tikintisi, yenidən qurulması və təmiri işləri yerinə yetirilib.

Prezident İlham Əliyev ümumilikdə 2020-ci il ərzində  **35 dəfə** avtomobil yolu və yol qurğularının açılışı və təqdimatı mərasimlərində iştirak etmiş, öz dəyərli tövsiyyə və tapşırıqlarını verib.

- **Fevral ayının 12-də** Kürdəmir rayonunda yenidən qurulan uzunluğu 33,0 km olan Pirili-Muradxan-Sor-Sor və uzunluğu 37,0 km olan Karrar-Böyük Kəngərli avtomobil yollarının açılışı və uzunluğu 37,0 km olan Qarasu-Şilyan yolunun yenidənqurmadan sonra təqdimatı;

- **Fevral ayının 28-də** Bakı şəhərində Heydər Əliyev prospekti ilə Zəki Məmmədov küçəsinin kəsişməsindəki yeraltı piyada keçidinin açılışı və Moskva prospekti ilə 20 Yanvar küçəsinin kəsişməsində yerüstü piyada keçidinin təqdimatı;

- **Mart ayının 3-də** Goranboy rayonunda yenidən qurulan uzunluğu 40,0 km olan Qızılhacılı-Goranboy-Goran-Rəhimli-Veyisli-Qazanbulaq-Borsunlu avtomobil yolunun açılışı;

- **Mart ayının 3-də** Şəmkir rayonunda yenidən qurulan uzunluğu 15,0 km olan Şəmkir-Abbaslı-Nərimanlı avtomobil yolunun əsaslı təmirdən sonra açılışı və uzunluğu 32,9 km olan Şəmkir-Zəyəm-Düyərli-Şiştəpə-Bayramlı avtomobil yolunun əsaslı təmirdən sonra təqdimatı;

- **Mart ayının 3-də** Qazax rayonunda əsaslı təmirdən sonra uzunluğu 16,0 km olan Daş Salahlı-Ürkməzli-Dəmirçilər avtomobil yolunun açılışı və uzunluğu 7,0 km olan Qazax-Uzuntala (9 km) - Cəfərli avtomobil yolunun əsaslı təmirdən sonra təqdimatı;

- **Mart ayının 4-də** Ağstafa rayonunda əsaslı təmirdən sonra uzunluğu 9,3 km olan Ağstafa-Yenigün-Xətai-Qaçaq Kərəm-Poylu-Xılxına avtomobil yolunun əsaslı təmirdən sonra açılışı və əsaslı təmirdən sonra uzunluğu 10,0 km olan Kolayır-Düzqışlaq-Mollacəfərli-Xılxına-Qarahəsənli avtomobil yolunun əsaslı təmirdən sonra təqdimatı;

- **Mart ayının 4-də** Tovuz rayonunda uzunluğu 52,0 km olan Qovlar–Əyyublu–Alakol–İbrahimhacılı–Yanıqlı–Ağacqala–Qoçdərə–Çobansığnaq–Yoğunbulaq–Sarıtala avtomobil yolunun yenidənqurmadan sonra açılışı və uzunluğu 31,0 km olan Əsrik - Cırdaxan-Kirən-Baqqallı avtomobil yolunun əsaslı təmirdən sonra təqdimatı;

- **İyun ayının 3-də** Tərtər rayonunda uzunluğu 21,6 km olan Buruc-Gülabatlı-Xoruzlu-Kəbirli-Bayandurlu-Qaradağlı avtomobil yolunun yenidənqurmadan sonra açılışı və uzunluğu 33,0 km olan rayonunda Səhləbad-Əskipara-Qarağacı-Yuxarı Qaradağlı-Qapanlı-Qazyan-Təzəkənd-Hüsənli, həmçinin Ağcabədi rayonunda Boyat–Biləyən–Hacılar–Qaraxanlı avtomobil yollarının əsaslı təmirdən sonra təqdimatı;

- **İyun ayının 22-də** Bakı şəhərində Xətai rayonu, Neapol küçəsində yeni yerüstü piyada keçidinin açılışı;

- **İyun ayının 24-də** Gəncə şəhərində Gəncəçay çayı üzərində beş körpünün bərpasının açılışı, Gəncə-Kəlbəcər-Laçın avtomobil yolunun 5 kilometrlik hissəsinin əsaslı təmirdən sonra təqdimatı;

- **İyun ayının 24-də** Samux rayonunda uzunluğu 12,7 km olan Yenikənd-Köbər-Qaraağaclı avtomobil yolunun əsaslı təmirdən sonra təqdimatı;

- **İyun ayının 24-də** Tərtər rayonunda uzunluğu 21,5 km olan Buruc-Gülabatlı-Xoruzlu-Kəbirli-Bayandurlu-Qaradağlı avtomobil yolunun yenidən qurmadan sonra sonra açılışı;

- **İyun ayının 24-də** Tərtər rayonunda uzunluğu 33,5 km olan Səhləbad-Əskipara-Qarağacı-Yuxarı Qaradağlı-Qapanlı-Qazyan-Təzəkənd-Hüsənli avtomobil yolunun yenidən qurmadan sonra sonra təqdimatı;

- **İyun ayının 29-da** Bakı-Şamaxı-Muğanlı-İsmayıllı–Qəbələ avtomobil yolunun Muğanlı-İsmayıllı–Qəbələ hissəsinin yenidən **qurulması layihəsinin Təqdimatı;**

- **İyun ayının 29-da** İsmayıllı rayonunda uzunluğu 8,0 km olan Təzəkənd-Ağbulaq-Qoşakənd avtomobil yolunun yenidənqurmadan sonra açılışı;

- **İyun ayının 29-da** İsmayıllı rayonunda uzunluğu 7,0 km olan Quşencə-Zoğallıq avtomobil yolunun yenidənqurmadan sonra **Təqdimatı;**

- **İyun ayının 29-da** Balakən rayonunda uzunluğu 29,0 km olan Balakən-Qazbinə-İtitala

avtomobil yolunun yenidənqurmadan sonra açılışı;

- **İyun ayının 29-da** Balakən rayonunda uzunluğu 25,0 km olan Balakən–Hənifə–Gülüzanbinə avtomobil yolunun yenidənqurmadan sonra **Təqdimatı;**

- **İyun ayının 29-da** Balakən rayonunda uzunluğu 39,2 km olan Qullar-Tülü-Talalar-Şərif-Acılıqbinə-Qaysa avtomobil yolunun tikintisinin **Təqdimatı;**

- **İyun ayının 29-da** Şəki rayonunda uzunluğu 33,0 km olan Qoxmuq-Baltalı-Babaratma-Qaradağlı-Qudula-Daşüz avtomobil yolunun yenidənqurmadan sonra açılışı;

- **İyun ayının 29-da** Şəki rayonunda uzunluğu 50,9 km olan Çayqaraqoyunlu-Turan-Cəyirli-Qozlubulaq-Sarıca-Qayabaşı-Bolludərə-Qaratorpaq avtomobil yolunun yenidən qurulmasının **Təqdimatı;**

- **İyun ayının 29-da** Qəbələ rayonunda uzunluğu 28,0 km olan Əmirvan-Vəndam avtomobil yolunun yenidənqurmadan sonra **Təqdimatı;**

- **İyun ayının 29-da** Qəbələ rayonunda Bum-Tikanlı-Abrıx avtomobil yolunun ikinci kilometrliyində Bum çayı üzərində yeni körpünün tikintisi və Bum qəsəbəsinə gedən 2,0 kilometrlik avtomobil yolunun bərpası istiqamətində aparılan işlərin Təqdimatı

**- Sentyabr ayının 9-da** Bakı şəhərində Mərdəkan-Zuğulba avtomobil yolunda uzunluğu 180,0 m olan yerüstü piyada keçidinin açılışı;

**- Noyabr ayının 16-da** işğaldan azad edilmiş Füzuli rayonundan Şuşa şəhərinə yeni yol çəkilişinin təməlini qoymuşdur.

- **Dekabr ayının 27-də** M-1 Bakı–Quba–Rusiya Federasiyası ilə dövlət sərhədi avtomobil yolunun 7,5 km-dən Masazır dairəsinədək olan hissəsində yerinə yetirilən işlərlə tanış olmuş, yeni tikilən Bakı–Quba–Rusiya Federasiyası ilə dövlət sərhədi magistral avtomobil yolunun 30 km-lik 1-ci hissəsinin açılışında iştirak etmişdir.

**Nəqliyyatın hərəkətinin təhlükəsizliyi ilə bağlı**

**həyata keçirilən tədbirlər**

**2020-ci il**  ərzində Bakı şəhərində və respublikanın ümumi istifadədə olan avtomobil yollarında **3100** yol nişanları, **465** məlumatverici göstərici lövhə, 9998 siqnal dirəkləri, **1220 ədəd** üçbucaq tipli bayraq, **9 920 pm** əyrixətli tirlər quraşdırılıb və bərpa edilib **651.7 min m2** həcmində yolların boya ilə xətlənməsi işləri yerinə yetirilib.

2020-ci ildə ilk dəfə olaraq, Bakı Nəqliyyat Agentliyinin sifarişi ilə Bakı şəhərində çatışmayan yol nişanlarından 3400 ədədi quraşdırılıb.

**Ekologiya və yaşıllaşdırma**

Avtomobil yollarının təhkim zolağında 2020-ci ildə 124 705 ədəd, ümumilikdə 495 hektar ərazidə 297 018 ədəd müxtəlif növ ağac və kol bitkisi əkilib.